
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 56 

7 Μαρτίου 2013 


ΑΠΟΦΑΣΕΙΣ 

ΤΗΣ ΟΛΟΜΕΛΕΙΑΣ ΤΗΣ ΒΟΥΛΗΣ 


Αριθμ. 


Πρωτ. 3060 
Διεκπ. 2217 

Δημοσίευση στην Εφημερίδα της Κυβερνήσεως απο- 
φάσεως της Ολομέλειας της Βουλής «Για την τρο¬ 
ποποίηση διατάξεων του Κανονισμού της Βουλής 
(Μέρος Β')». 


Ο ΠΡΟΕΔΡΟΣ 

ΤΗΣ ΒΟΥΛΗΣ ΤΩΝ ΕΛΛΗΝΩΝ 

Έχοντας υπόψη: 

1. Το άρθρο 65 παρ. 1 του Συντάγματος σε συνδυασμό 
με το άρθρο 97 (πρώην άρθρο 103) του Κανονισμού της 
Βουλής (Μέρος Β' - ΦΕΚ 51 Α'/10.4.1997), όπως ισχύει. 

2. Τα άρθρα 11 παρ. 4 και 118 παρ. 6 του Κανονισμού 
της Βουλής (Μέρος Κοινοβουλευτικό). 

3. Την από 26 Φεβρουάριου 2013 πρόταση του Προέ¬ 
δρου της Βουλής. 

4. Την από 1 Μαρτίου έκθεση της επί του Κανονισμού 
της Βουλής Επιτροπής. 

5. Την κατά ΡΛΖ' συνεδρίαση της 4ης Μαρτίου 2013 
απόφαση της Ολομέλειας της Βουλής των Ελλήνων 
κατά την οποία ψηφίσθηκε η από 26 Φεβρουάριου 2013 
πρόταση του Προέδρου της Βουλής «Για την τροποποί¬ 
ηση διατάξεων του Κανονισμού της Βουλής (Μέρος Β')». 

Παραγγέλλουμε τη δημοσίευση στην Εφημερίδα της 
Κυβερνήσεως της αποφάσεως αυτής, που έχει ως εξής: 

ΑΠΟΦΑΣΗ 

ΤΗΣ ΟΛΟΜΕΛΕΙΑΣ ΤΗΣ ΒΟΥΛΗΣ ΤΩΝ ΕΛΛΗΝΩΝ 

Για την τροποποίηση διατάξεων του Κανονισμού 
της Βουλής (Μέρος Β', ΦΕΚ 51Α /10.4.1997), 
όπως ισχύει. 

ΚΕΦΑΛΑΙΟ Α' 

ΜΙΣΘΟΛΟΓΙΚΑ ΖΗΤΗΜΑΤΑ 

Άρθρο 1 

Μισθολογικές διατάξεις 

Μετά το άρθρο 164Γ (πρώην 170Γ), προστίθεται νέο 
άρθρο 164Δ, που έχει ως εξής: 


«Αρθρο 164Δ 

1. Πέραν των οριζομένων στις επόμενες παραγράφους 
του παρόντος άρθρου, οι υπάλληλοι της Βουλής δικαι¬ 
ούνται αποδοχές, επιδόματα και αποζημιώσεις, οι οποίες 
συνίστανται από τις πάσης φύσεως και με οποιαδήποτε 
μορφή και αντιστοιχία αποδοχές, επιδόματα και αποζημι¬ 
ώσεις, που χορηγούνται στους υπαλλήλους των κλάδων 
Δημοσιονομικών και Εφοριακών, καθώς και κάθε άλλης 
υπηρεσίας ή οργάνου της Κεντρικής Υπηρεσίας του 
Υπουργείου Οικονομικών. Καμία μεταβολή του μισθολο- 
γικού καθεστώτος των υπαλλήλων της Βουλής δεν ισχύει 
χωρίς ρύθμιση προβλεπόμενη στον Κανονισμό της Βουλής. 

2. Δεν καταβάλλονται στους υπαλλήλους της Βου¬ 
λής και στους εν γένει δικαιούχους η προσαύξηση που 
προβλέπεται στην παράγραφο 1 του άρθρου 84 του 
από 21.6.1980 Κανονισμού της Βουλής (Μέρος Β'- Προ¬ 
σωπικό), καθώς και η αποζημίωση και τα έξοδα κίνησης, 
που προβλέπονται αντιστοίχως στις παραγράφους 2 
και 3 του άρθρου 95 (πρώην 101) του παρόντος, με την 
επιφύλαξη της παραγράφου 4 του παρόντος άρθρου. 

3. Οι ώρες της υπερωριακής απασχόλησης, σύμφωνα με 
την παράγραφο 5 του άρθρου 95 (πρώην 101) του παρόντος, 
που καθορίζονται με απόφαση του Προέδρου της Βουλής, δεν 
μπορεί να υπερβαίνουν τις πενήντα δύο (52) ώρες το μήνα. 

4. Σε περιπτώσεις απασχόλησης προσωπικού πέραν 
του συνήθους και για την εξυπηρέτηση ιδιαίτερων ανα¬ 
γκών λειτουργίας του Κοινοβουλίου, με αιτιολογημένες 
αποφάσεις του Προέδρου της Βουλής, μπορεί, και υπό 
την προϋπόθεση ότι τηρούνται οι προβλέψεις του Με¬ 
σοπρόθεσμου Προγράμματος 2013-2016 σε ό, τι αφορούν 
στον προϋπολογισμό της Βουλής: 

α) να αυξάνεται ο αριθμός των ωρών της παραγράφου 
3 του παρόντος άρθρου, και για χρονικό διάστημα, που 
δεν μπορεί να υπερβαίνει τους έξι (6) μήνες κατ’ έτος, 

β) να καθορίζονται οι περιπτώσεις, στις οποίες κατα¬ 
βάλλονται δαπάνες κίνησης, εφόσον πραγματοποιού¬ 
νται μετακινήσεις προσωπικού. 

Με τις ανωτέρω αποφάσεις καθορίζονται οι ειδικότε¬ 
ρες κατηγορίες των δικαιούχων, καθώς και οι όροι και 
προϋποθέσεις καταβολής της αμοιβής για την επιπλέον 
υπερωριακή εργασία και τις τυχόν δαπάνες κίνησης, καθώς 
και η διαδικασία πιστοποίησης της πραγματοποίησής τους. 

5. Η υπερβάλλουσα μείωση του άρθρου 164Γ (πρώην 
170Γ) του παρόντος υπολογίζεται βάσει του συνόλου 

των πάσης (ρύσεως αποδοχών, επιδομάτων και αποζη¬ 
μιώσεων, που ελάμβανε το προσωπικό της Βουλής την 
31.10.2011, δυνάμει του παρόντος Κανονισμού και της 
κείμενης νομοθεσίας, καταβάλλεται δε προσηκόντως 
στο σύνολο του πλήρους απασχόλησης προσωπικού 
της, περιλαμβανόμενων και των αποσπασμένων, που 
μισθοδοτούνται από αυτήν. 

Κατά το χρονικό διάστημα καταβολής της υπερβάλ- 
λουσας μείωσης, που τυχόν προκύπτει, αναστέλλεται 
η καταβολή του Κινήτρου Επίτευξης Στόχων Στήριξης 
του Κοινοβουλευτικού Έργου της παραγράφου 1 του 
άρθρου 95 (πρώην 101) του παρόντος. 

Για όσους προσελήφθησαν στη Βουλή μετά την έναρ¬ 
ξη ισχύος του Β' Κεφαλαίου του ν. 4024/2011 (άρθρο 32 
παρ. 4 του ν. 4024/2011) έως και την έναρξη ισχύος του 
παρόντος, βάση υπολογισμού της τυχόν υπερβάλλουσας 
μείωσης είναι το σύνολο των πάσης φύσεως αποδοχών 
και επιδομάτων, που ελάμβαναν στη Βουλή κατά την 
έναρξη ισχύος του παρόντος. 

Οι διατάξεις της παρούσας παραγράφου δεν έχουν 
αναδρομική ισχύ. 

6. Με αποφάσεις του Προέδρου της Βουλής δύνανται 
να ρυθμίζονται ειδικότερα θέματα, που αφορούν στην 
εφαρμογή του παρόντος άρθρου, συμπεριλαμβανομένων 
των θεμάτων που αφορούν ειδικές κατηγορίες προσω¬ 
πικού, και ιδίως το επιστημονικό και ιατρικό προσωπικό.» 

Άρθρο 2 

Στο δεύτερο εδάφιο της περίπτωσης α' του άρθρου 4 της 
από 15.11.1982 απόφασης της Ολομέλειας της Βουλής, όπως 
ισχύει, το γράμμα «Δ'» αντικαθίσταται με το γράμμα «Β'». 

Άρθρο 3 

Η ισχύς των διατάξεων των άρθρων 1 και 2 του πα¬ 
ρόντος αρχίζει την 1.3.2013. 

Οι δεδουλευμένες, μέχρι την έναρξη ισχύος του άρ¬ 
θρου 164Δ του παρόντος, πάσης φύσεως αποδοχές και 
επιδόματα καταβάλλονται, σύμφωνα με τα άρθρα 95 
και 96 του Κανονισμού της Βουλής (Μέρος Β'), όπως 
ισχύουν μέχρι και την 28.2.2013. 

ΚΕΦΑΛΑΙΟ Β' 

ΛΟΙΠΑ ΘΕΜΑΤΑ 

Αρθρο 4 

Θέσεις μετακλητών υπαλλήλων 

Μετά το άρθρο 164Δ προστίθεται νέο άρθρο 164Ε, 
ως εξής: 

«Αρθρο 164Ε 

1. Οι θέσεις μετακλητών υπαλλήλων της περίπτωσης 
β' της παραγράφου 3 του άρθρου 27 (πρώην 33) μειώ¬ 
νονται κατά μία (1). 

2. α) Οι θέσεις των μετακλητών υπαλλήλων επεξερ¬ 
γασίας κειμένου της περίπτωσης Α' της παραγράφου 
1 του άρθρου 35 (πρώην 41) μειώνονται κατά δύο (2). 

β) Οι θέσεις των μετακλητών υπαλλήλων επεξεργασίας 
κειμένου των περιπτώσεων Β', Γ', Δ' και Ε' της παραγρά¬ 
φου 1 του άρθρου 35 (πρώην 41) μειώνονται κατά μία (1). 

γ) Οι θέσεις των μετακλητών υπαλλήλων επεξεργασίας 
κειμένου των περιπτώσεων ΣΤα) και ΣΤβ) της παραγράφου 
1 του άρθρου 35 (πρώην 41) μειώνονται κατά δύο (2). 

δ) Οι θέσεις των μετακλητών υπαλλήλων επεξεργα¬ 
σίας κειμένου των περιπτώσεων ΣΤγ), ΣΤδ) και Ζ' της 
παραγράφου 1 του άρθρου 35 (πρώην 41) μειώνονται 
κατά μία (1). 


3. Η ισχύς του παρόντος άρθρου αρχίζει από την 
έναρξη της ΙΣΤ' Κοινοβουλευτικής Περιόδου της Βουλής. 

4. Μετακλητοί υπάλληλοι, που συνεχίζουν να υπηρε¬ 
τούν σε καταργούμενες θέσεις και μετά την έναρξη 
της ΙΣΤ' Κοινοβουλευτικής Περιόδου της Βουλής, απο¬ 
λύονται μετά από πρόταση εκείνου που έχει προτείνει 
την πρόσληψή τους, η οποία υποβάλλεται στην Ειδική 
Γραμματεία του Προέδρου Βουλής, εντός αποκλειστι¬ 
κής προθεσμίας δεκαπέντε (15) ημερών από την έναρ¬ 
ξη της ΙΣΤ' Κοινοβουλευτικής Περιόδου της Βουλής. 
Σε περίπτωση παρέλευσης της ανωτέρω προθεσμίας, 
απολύεται ο τελευταίος διορισθείς στις συγκεκριμένες 
θέσεις, κατά τη σειρά δημοσίευσης των διορισμών στην 
Εφημερίδα της Κυβερνήσεως.» 

Αρθρο 5 

1. Στην παράγραφο 2 του άρθρου 139 (πρώην 145) 
προστίθεται περίπτωση γ' ως εξής: 

«γ) στο όνομα μονίμων υπαλλήλων και υπαλλήλων με 
σχέση εργασίας ιδιωτικού δικαίου αορίστου χρόνου 
της Βουλής, συμπεριλαμβανομένων των υπαλλήλων 
του Τμήματος Διαχειρίσεως και Κινήσεως Οχημάτων 
της Διεύθυνσης Προμηθειών και Διαχειρίσεως Υλικού, 
μόνο για πληρωμή τελών κυκλοφορίας, οδική βοήθεια, 
αλλαγή ελαστικών, προμήθεια καυσίμων και συντήρηση 
οχημάτων της Βουλής.» 

2. Στην παράγραφο 17 του άρθρου 87 (πρώην 93), μετά 
τη φράση «στο Τμήμα Ηλεκτρολογίας-Μηχανολογίας 
υπάλληλος του κλάδου ΠΕ6 Μηχανικών» προστίθεται 
η φράση «ή ΤΕ6 Μηχανικών». 

3. Στο άρθρο 97 (πρώην 103/91) η φράση «και χωρίς 
καμμία άλλη διατύπωση» αντικαθίσταται από τη φράση 
«χωρίς καμμία άλλη διατύπωση και χωρίς τη μεσολά¬ 
βηση άλλου οργάνου ή υπηρεσίας». 

Άρθρο 6 
Επιχορηγήσεις 

1. Μετά την παράγραφο 3 του άρθρου 135 (πρώην 
141) προστίθεται νέα παράγραφος 4, που έχει ως εξής: 

«4. Αποφάσεις, που αφορούν σε επιχορηγήσεις προς 
Μη Κυβερνητικές Οργανώσεις (Μ.Κ.Ο.), δυνάμει της πε¬ 
ρίπτωσης ιθ' της παραγράφου 2 του άρθρου 125 (πρώην 
131), αναρτώνται στη Διαδικτυακή Πύλη της Βουλής, εντός 
πέντε (5) εργασίμων ημερών, από την έκδοσή τους. 

Με αποφάσεις του Προέδρου της Βουλής καθορίζο¬ 
νται κατά τρόπο αποκλειστικό τα ειδικότερα ζητήματα 
που αφορούν στον έλεγχο του τρόπου διάθεσης των 
ως άνω επιχορηγήσεων.» 

2. Οι παράγραφοι 4, 5, 6, 7, 8 και 9 του άρθρου 135 
(πρώην 141) αναριθμούνται αντιστοίχως σε παραγρά¬ 
φους 5, 6, 7, 8, 9 και 10. 

Αρθρο 7 
Έναρξη ισχύος 

Η ισχύς των ανωτέρω διατάξεων αρχίζει από τη δημο¬ 
σίευσή τους στην Εφημερίδα της Κυβερνήσεως, εκτός 
εάν διαφορετικά ορίζεται στις επιμέρους διατάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Μαρτίου 2013 

Ο ΠΡΟΕΔΡΟΣ ΤΗΣ ΒΟΥΛΗΣ 

ΕΥΑΓΓΕΛΟΣ - ΒΑΣΙΛΕΙΟΣ I. ΜΕΪΜΑΡΑΚΗΣ 

